62022CO0720_INF
Unionin tuomioistuimen määräys (kahdeksas jaosto) 22.6.2023 –QN vastaan komissio
(asia C-720/22 P)
Muutoksenhaku – Unionin tuomioistuimen työjärjestyksen 181 artikla – Henkilöstö – Virkamiehet – Arviointikertomus – Perusteluvelvollisuus – Ilmeinen arviointivirhe – Kumoamis- ja vahingonkorvauskanne – Valitus, jonka tutkittavaksi ottamisen edellytykset osittain selvästi puuttuvat ja joka on osittain selvästi perusteeton
1.
Virkamiehet – Arviointi – Arviointikertomus – Laatiminen – Komission käyttöön ottama järjestelmä – Muun henkilön kuin arvioijan tekemä allekirjoitus arvioijan myöntämän allekirjoitusvaltuutuksen nojalla – Hyväksyttävyys
(Henkilöstösääntöjen 43 kohta)
(ks. 4, [5–7, 9 ja 10] kohta)
2.
Virkamiehet – Arviointi – Arviointikertomus – Arvioijille ja toimihenkilöille tarkoitetut henkilöstön arviointimenettelyjä koskevat ohjeet – Oikeusvaikutukset
(Henkilöstösääntöjen 43 kohta)
(ks. 4 [ja 41–44] kohta)
Ratkaisu
1)
Valitus hylätään, koska sen tutkittavaksi ottamisen edellytykset osittain selvästi puuttuvat ja koska se on osittain selvästi perusteeton.
2)
QN vastaa omista oikeudenkäyntikuluistaan.